钦定古今图书集成/理学汇编/字学典/第085卷 > 《书法三昧》 > 《书法三昧歌》
## 钦定古今图书集成/理学汇编/字学典/第085卷 > 《书法三昧》 > 《书法三昧歌》

执笔之法，　实指虚拳。　运笔之法，　意在笔先。
“八法立势，　永字精研。　一字体态，　侧倚取妍，
仰覆向背，　开合折旋，　垂缩留放，　肥瘦方圆。
画分篆隶，　锋别正偏。　藏锋聚气，　结构绾牵。”
习与俱化，　心手悠然。　凡兹三昧，　参透幽元。
苟非知者，　不可以传。